
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Lina ku Piet Mercera, habitantenan di Rincon, ta un pareha masha sosial, pero hopi reservá den nan bida privá. Nan gusta un bon fiesta, 
keiru, biaha i disfrutá di nan bida. Komo sifuera ta dos hóben nan ta. Resientemente nan a selebrá nan boda di Esmeralda. Den e edishon aki 
di BONERIANO Gersmay Apostel a skirbi un artíkulo tokante e pareha aki. 


'Boda di Esmeralda' di Lina ku Piet 


Ketu bai kachó 
riba kaya 

Kustumbrá, 
si bo no resisti 
den poko 
tempu e ta 
bira nesesidat 


“ZVK TA LAGA BONERIANO NA KAYA” 


Partisipashon di 
Parokia di 
La Bírgen di Coromoto 
Djasabra 27 yanüari 
misa na ingles pa 6'or, 
7.30 pm misa 


Djadumingu 28 yanüari 
misa 7'or koffiemorgen 
10'or mainta koffiemorgen 
atardi 6' or. 

Pronóstiko di 
tempu pa Boneiru 


Djabièrnè 26 te Djasabra 27 Yanüari 2024 
Parsialmente nublá ku algun áwaseru 


Ta predominantemente nublá i lo tin algun áwas- 
eru. E temperatura máksimo lo ta aproksimada- 
mente 30°C, e temperatura mínimo mas o mé- 
nos 26°C. Bientu for di direkshon ost ta basta 
fuerte, forsa 5, de bes en kuando fuerte, forsa 6. 


Altura di ola: aproksimadamente 3.0 m (8-10 pia), 
ku lo disminuí despues te 2.0-2.5 m (7-8 pia) 


* Altura di ola válido pa laman grandi 


GRADISIMENTU I INVITASHON 


Yunan, nietunan, ruman i demas famia di nos kerido defuntu 


ta gradisí tur ku a duna atenshon na ora 
di morto i entiero di nos defuntu stimá. 
Boso atenshon tabata di gran konsuelo 
pa nos. 


Nos ta invitá na un santu sakrifisio di 
misa na Parokia di Antriol mañan, djamars 9 yanüari 
pa 7.30 anochi. 
Aseptá esaki komo un invitashon personal. 


Coral Casino Bonaire B.V. 
ta buska 
waiter/waitress Edat 21+ 


Pa mas informashon aplikante por pasa òf yama 
Coral Casino na 717-4215 durante oranan 
di ofisina di djaluna pa djabièrnè di 8’or 
mainta pa 5’or atardi. 


Zoom Transport B.V. 


ta buska 
Driver Edat 21+ 


Pa mas informashon por tuma kontakto ku # di 


telefón 701-0088 


Details Services B.V. 


ta buska 
- personal pa limpiesa Edat 21+ 
- personal pa Carwash 
-mester tin reibeweis bálido 


Pa mas informashon por tuma kontakto na # di 
telefon 784-3234 


Pa aplikashon por pasa personal na 
kaya Atom # 19 Storage 24 

‘No sea sabí den bo mes bista; teme Señor i apartá 
bo mes for di maldat. Esaki lo ta kuramentu pa bo 
kurpa i tuti pa bo wesunan.” (Proverbionan 3: 7-8) 
Tur bon pensamentu ta hiba na un bida saludabel. 
Nan ta bisa ku tur hende ta un poko malu òf tin 
algu ku su salú. 
Maske kon malu bo ta, abo tin e poder pa disidí 
kon bo kurpa òf bo malesa ta bai reakshoná den 
bo kurpa. Sí. 
Mi ta spera ku semper bo por haña un prinsipio 
bíbliko pa kualke reto ku bo por tin. 
I si bo haña e prinsipio bíbliko pa bo 
situashon......keda tene duru. 
Tin bia por tin malesa ferfelu serka 1 òf mas 
miembro di bo famia. Anto e último kos ku bo ke 
tende ta ku ta bo mes falta. Keda konfia, pasobra 
Dios ta hasi milager te ainda. Esei ke men ku nos 
por keda kana den fe. 
Den bo orashon.... pidi Señor pa yudabo durante 
kualkier malesa pa laga bo keda kana den Fe. Pa 
keda konfia den Su bondat. 


Mi rumannan.... un felis siman nobo. I ku e siman 
aki trese e bondat di Dios kada bes mas serka di 
bo i bo famia. 


K R A L E N D I J K 
-- 
KLM 
i 
Bonaire 
I n t e r n a t i o n a l 
Airport (BIA) a hasi 
palabrashonnan 
tokante 
propiedat i maneho di 
e edifisio di ‘catering’ 
hürmentu di e edifisio 
pa temporada mas largu 
ku 
Cavalier 
Logistics 


BIA i KLM huntu ku Cavalier i Patani a haña: 
Destinashon nobo pa e edifisio di catering 


Bonaire B.V. i Patani 
Global 
Food 
B.V. 
Cavalier i Patani ta bai 
usa e edifisio, ku tin un 
planta pa fria i kongelá, 
pa 
importá 
i 
warda 
komestibel fresku i di eis 
manera bèrdura, fruta, 
karni i piská. Promé ku 
por usa e edifisio atrobe, 


ta bai hasi mantenshon 
grandi na e edifisio i 
instalashonnan. 
Ku tumamentu den uso 
di e edifisio ta posibel pa 
tene kombustibel importá 
friu asina ku nan yega. 
Di e forma akí e kadena 
friu ta keda garantisá i 
esei ta promové kalidat 


i 
disponibilidat 
di 
kombustibel na Boneiru. 
Tambe 
e 
proseso 
di 
distribushon riba e isla 
ta bira mas simpel, komo 
ku ta operá for di un sitio 
sentral friu. 
E edifisio ta keda banda 
di kazèrne di brantwer 
pegá ku aeropuerto, i 
den pasado tabata us’é 
pa prepará kuminda pa 
buelonan di KLM ku 
tabata sigui di Boneiru pa 
diferente destinashon den 
Sur Amérika. 
Desde ku a para e 
buelonan akí na 2012 e 
aktividatnan di catering 
tambe a stòp i lástima 
no ta hasi uso mas di e 
edifisio. P’esei tur partido 
ta sumamente kontentu 
ku e edifisio ta bolbe haña 
un destinashon útil ku ta 
kontribuí na kalidat di 
bida riba e isla. 
Dirk 
Buitelaar, 
Country Manager Dutch 
Caribbean 
van 
KLM: 
“KLM ta super kontentu 
ku a logra yega na un 
akuerdo ku tur partidonan 
interesá, ku a soru pa e 
edifisio di KLM catering 
tin un meta nobo ku lo 
kontribuí na e bienestar di 


e pueblo boneriano.” 
Maarten 
van 
der 
Scheer, 
direktor 
di 
Aeropuerto 
Flamingo: 
“Algun tempu pasá nos a 
kuminsá papia ku KLM 
riba futuro di e edifisio. 
Nos ta hopi kontentu 
ku den kolaborashon ku 
Cavalier i Patani e edifisio 
ta haña un destinashon 
nobo i importante i ta 
kontribuí 
na 
kalidat 
i 
disponibilidat 
di 
komestibel na Boneiru.” 
Boseronan di Cavalier 
i Patani ta resumí e 
plannan 
nobo 
di 
e 
siguiente forma: “Huntu 
nos ta hasi esaki! Un 
kolaborashon genial!”. 
Cavalier 
Logistics 
Bonaire 
B.V. 
ta 
un 
kompania spesialisá den 
entre 
otro 
transporte 
aéreo, i ta un di e 
partidonan 
grandi 
na 
Boneiru riba tereno di 
importashon di merkansia 
fresku. 
Patani Global Food 
B.V. ta un importadó di 
bèrdura 
fresku, 
fruta, 
karni, piská i diferente otro 
komestibel i ta entregá 
na supermerkadonan i 
hóreka na Boneiru. 

Bo tin un tep pa nos? Whatsapp BONERIANO na +599 795-8482 


Segun pashènt den eksterior: 
“ZVK TA LAGA BONERIANO NA KAYA” 


K R A L E N D I J K - 
Bonerianonan ku bira 
malu 
repentinamente 
durante 
nan 
fakansi 
den eksterior ta sinti ku 
Zorg en Jeugd Caribisch 
Nederland 
(ZJCN) 
ta 
laga nan na kaya. Ta trata 
aki di e parti di seguro 
médiko 
(ZVK). 
Riba 
nos mesa di redakshon 
ta subi kontinuamente 
krítika i reklamo tokante 
trato 
ku 
un 
pashènt 
boneriano ta risibí di 
ZVK. Un siudadano ta 
biaha pa eksterior ku e 
pensamentu eróneo ku 
den kaso di malesa, ZVK 
lo sosten’é. “Apesar ku 
ta pidi pa tuma karta 
momentu ku ta bai den 
eksterior, pa sí akaso 
algu sosodé nan ta yuda, 
esaki no a sosodé. Pues e 
asuntu di tumamentu di 
karta no ta yuda ku nèt 
nèt nada”, un siudadano 
ta splika. 
ZVK na su turno a 
hasi konosí na komunidat 
ku mester sera un seguro 
di biahe. “Den eksterior 


bo no ta sigurá pa kuido 
médiko di Zorg en Jeugd 
Caribisch 
Nederland 
(ZJCN) manera bo ta 
kustumbrá riba bo isla di 
residensia. Ta importante 
pa bo sera un seguro 
di biahe pa gastunan 
médiko”, 
segun 
nan 
foyeto. 
Tambe nan ta bisa ku 
por hasi un eksepshon, 
basta ta trata di kuido 
médiko nesesario, ku no 
por wòrdu posponé entre 
otro kuido urgente ku 
no por wòrdu posponé 
, 
tratamentu 
agudo, 
hospitalisashon, 
bishita 
pa trato emergente. 
Reportero 
di 
BONERIANO a bishitá 
algun pashènt boneriano 
na 
Medellin. 
“Algu 
inhustu i ta parse ku sierto 
hende sí ZVK ta yuda i 
otro nò! Òf mester kana 
kaminda largu pa yega 
na 
yudansa, 
miéntras 
tantu e hende ya lo no 
tin bida mas. Ta trata di 
hende ku a traha hopi 
aña paga nan seguro di 


malesa, pa momentu algu 
sosodé, haña yudansa. 
Nan a konta ku a bin pasa 
fakansi na Medellin i a 
bira malu direpente. A 
tuma kontakto ku ZVK 
na Boneiru pero yudansa 
tabata enbano i mester 
a buska otro solushon 
pa sobrebibí. Ya nan tin 
hopi luna na Medellin ta 
rekuperando di e malesa 
inesperá.” 
Segun e persona ta 
aparentá ku ZVK ta yuda 
na un manera selektivo. 
“E 
kosnan 
aki 
ta 
doloroso pa mira i tende 
ekspreshonnan. Tin trato 
médiko pa yuda un hende 
te kaminda por. Pero e 
mester sosodé hustu si. 
Den e kaso menshoná, 
esei 
no 
ta 
e 
kaso. 
Importante ta, dikon e no 
a risibí e trato manera ta 
bisa? Anto na Medellin 
ta kaminda pashèntnan di 
Boneiru ta bai pa dòkter, 
pues e konekshon ta 
stabil. Kòrda tabata un 
otro kaminda ku ZVK tin 
poko òf bo tin konekshon. 


Ta bon pa ZVK splika 
kiko ta e proseso i e 
kasonan ku sí nan ta yuda 
i dikon sierto di nan no.” 
BONERIANO a aserká 
ZJCN ku kategorikamente 
ta desmentí e situashon 
aki. “Esaki no ta kuadra. 
Ta kubri gastunan di 
kuido di emergensia pa 
habitantenan di islanan 
BES. 
Sinembargo 
tin 
sierto guia i regla pa ku 
esaki. Tur ta riba nos 


wèpsait.” Un regla ta 
si ta trata di kuido di 
emergensia ku no por 
warda te na momentu 
ku e siudadano regresá 
Boneiru, mesora mester 
tuma kontakto ku ofisina 
di ZJCN. 
No 
opstante 
e 
splikashon, 
un 
punto 
ta resaltá. Mihó sera 
un seguro di biahe na 
momentu ke bai den 
eksterior. 


Djaweps, 25 di yanüari 2024, e tim di Skrinen di poblashon Hulanda Karibense 
den kolaborashon ku Fundashon Mariadal, a organisá un Dia habrí di skrinen 
di poblashon pa kanser na boka di matris. Interesadonan por a akudí ku tur nan 
preguntanan tokante kanser na boka di matris. Hende muhé entre 30 i 60 aña por a 
plania un sita pa hasi un pap-test. Pa mas informashon tokante skrinen pa kanser na 
boka di matris por tuma kontakto via telefòn òf whatsapp (+599) 781 0476 òf via meil 
screeningCN@rivm.nl 


Dia habrí di skrinen pa kanser na boka di matris 


4 
Djasabra 27 Yanüari 2024 


HUSTISIA 


GC Multiservices B.V. 


ta buska 
1 Machine Operator 


-mester tin 5 aña di eksperensia. 
Pa mas informashon por tuma kontakto 
telefón 599 700-9204 


RoHeCo N.V. 


ta buska 
wegenbouw-arbeider 


Pa mas informashon por tuma kontakto ku # di 


telefón 796-3008 


KRALENDIJK 
– 
Djaweps 25 di yanüari, 
alrededor di kuartu pa 
dies di mainta, Polis a 
detené e hòmber di inisial 
E.P.R.A. di 42 aña di edat 
riba 
Kaya 
Libertador 


Detenshon pa menasa 
i violensia públiko 


Simon Bolivar, pa menasa 
i violensia públiko. 
Esaki ta relashoná ku 
un 
bringamentu 
entre 
dos dama ku a tuma lugá 
djadumingu 21 di yanüari 
na altura di un bar na 


Kaya Korona, na kua e 
sospechoso a maltratá i 
menasá un di e damanan. 
Investigashon den e kaso 
ta andando. 


KRALENDIJK 
-- 
Djaweps 25 di yanüari, 
alrededor 
di 
mitar 
di 
tres di mardugá, Sentro 
di Notifikashon a haña 
notifikashon tokante un 


Outo di polis na kandela 


outo na kandela na Kaya 
Mandolin. Brantwer a logra 
paga e kandela. 
Ta trata di un outo di 
servisio di Kuerpo Polisial 
Karibe. No tabatin herido. 


Kousa di e kandela no ta 
konosí. Investigashon den e 
kaso ta andando. 


(Foto: LIVE99.9FM) 


K R A L E N D I J K 
-- 
Arubianonan 
bibá 
na Boneiru a tene un 
konmemorashon dia 25 
di yanüari na okashon di 
a optené status aparte di 
Aruba na 1986. Nan a bini 
huntu na e monumento di 
Gilberto ‘Betico’ Croes 
na e Plasa Brion nobo 


Arubianonan ta rekordá status aparte di Aruba 


ku un fondo Arubano pa 
konmemorá e momento 
históriko akí. 
Na Aruba e polítiko 
Betico Croes tabata un 
di e inisiadónan pa haña 
status aparte pa e isla. 
Lástimamente 
Betico 
a muri un aña promé 
ku esaki a bira realidat 


a konsekuensia di un 
aksidente serio di outo. 
Esaki a pone ku e no por 
a bira e promé minister 
di Aruba. Henny Eman a 
bira e promé minister di 
Aruba. 
Wolter 
de 
Palm, 
kende ta presidente di 
e 
asosashon 
Arubano 


na Boneiru, a bisa lo 
siguiente: 
“Na 
1985 
Aruba tabata forma parti 
di Antia Hulandes. Segun 
Betico 
Croes, 
Aruba 
no tabata haña tur su 
derechonan na e momento 
ei. E tabata ke pa e isla 
haña e rekonosimentu di 
status aparte i el a logra 
esaki. 
Lástimamente 
e 
anterior polítiko a muri 
na momento ku e lo a bira 
e promé minister.” 
Ainda ta mira Betico 
komo 
un 
defensor 
importante pa a saka e isla 
for di Antia Hulandes. Tur 
aña e pueblo Arubiano ta 
para ketu na e momento 
históriko aki dia 25 di 


yanüari, ku ta e fecha 
natal di Betico. Ta mira 
e anterior polítiko ainda 
komo e libertador di 
Aruba i na Boneiru ta 
selebrá esaki. 
De Palm a splika: “Tin 
hopi Arubiano ta biba na 
Boneiru. Nos klup tin 
alrededor di 55 miembro. 
Tur aña nos ta bini huntu 
riba e fecha akí. Na Aruba 
e ta un fiesta nashonal. Na 
Boneiru esei no ta e kaso. 
Sinembargo 
nos 
ta 
bini huntu akinan. Nos ta 
kanta himno di Aruba na 
e monumento. Nos ta hisa 
bandera i dal un bríndis 
huntu.” 


(Fuente: Bonaire.nu) 

KRALENDIJK- Un siudadano a kompartí ku redakshon di BONERIANO fotonan 
di kachó riba kaya. “E kachónan ta aserká turistanan di krusero. Mi a mira algun turista 
ta duna nan di kome pero otronan ta asta dal e kachónan skòp”, el a splika. Kachónan 
riba kaya ta keda un punto di atenshon. 


Ketu bai kachó riba kaya 


KRALENDIJK- 
Un 
siudadano a manda potrèt 
pa 
nos 
redakshon 
na 
momentu ku polis tabata 
konfiská un pikòp. “Algun 
dia pasá e shofùr di e pikòp 
a maltratá un muhé. 
Awor polis a deten’é i 


Polis ta konfiská pikòp 
di sospechoso 


e pikòp a keda riba e lugá 
di parker na Jong Bonaire. 
Polis a bai ku kran i a bai 
ku e vehikulo”, segun e 
siudadano. 
Riba e potrètnan por 
mira na momentu ku polis 
ta konfiská e pikòp. 


KRALENDIJK- No por ninga ku Hennyson Thielman ta un polítiko hopi aktivo. 
Den e último lunanan por a nota un banda basta fuerte di Thielman den e arena polítiko. 
Sinembargo reportero di BONERIANO ta kapta momentu inesperá ku ta mustra pa 
Thielman e hende ta promé ku tur kos. Riba e potrèt por mira Hennyson Thielman den 
un kombersashon ameno ku hendenan di bario. Remarkabel ta ku no a toka e tópiko 
di polítika, solamente un kombersashon demonstrando interes den un kohabitante. Por 
a skucha e gritu, “rumannan Frans tur tur ku Hennyson.” Sin duda e lider di MPB ta 
kapturá kurason di hende. 


Hende promé ku tur kos 

K R A L E N D I J K 
-- Djabièrnè atardi 19 
yanüari den presensia di 
Gezaghebber 
interino, 
Nolly 
Oleana, 
tabatin 
apertura di e eksposishon 
‘Sí piedra por a papia’, na 
Sobremesa, 
na 
Bulevar 
Julio Abraham. 
Artistanan 
Boneriano 
trahando 
manera 
profeshonal i komo amatùr, 
a filosofia i traha obranan 
di arte riba e pregunta ‘Sí 
piedra por papia, kiko 


Eksposishon ‘Sí piedra por a papia’ 


nan por konta nos riba e 
tópiko herensia di sklabitut 
na Boneiru. E historia di 
antepasadonan mishi ku 
nan sentimentunan skondí 
i wardá. Kon nos ta anda 
kuné den presensia’. 
‘Sí piedra por papia’, ta 
un proyekto artístiko di e 
artistanan Ruben La Cruz 
i Karolien Helweg, den 
kuadro di konmemorashon 
di historia i herensia di 
sklabitut na Boneiru. 
Gobièrnu di Hulanda ta 


sostené e inisiativanan akí 
ku koperashon di diferente 
grupo i komunidat ku tin 
un òf otro relashon ku e 
historia di sklabitut. 
E historia di sklabitut 
ta 
muchu 
doloroso, 
importante i parti di nos 
historia kompartí i ku no 
ta masha konosí. For di 
1 yüli 2023 te ku 1 yüli 
2024, den henter Reino 
Hulandes tin aktividatnan 
ku 
ta 
pone 
atenshon 
èkstra riba e durante e 

aña di konmemorashon di 
abolishon di sklabitut. 
Durante e aña akí ke para 
ketu na nos historia i kon e 
historia awendia ta hunga 
un ròl den bida di hende. 
E konmemorashon ta 
para ketu na e libertat di 
ta ken bo ta i e realisashon 
ku bo tin derecho di tei. Un 
momentu hopi importante. 


E kadena ta kibra, e aña di 
konmemorashon di historia 
di sklabitut ta mira patras, 
pero ta wak den futuro 
tambe, energia i forsa nobo 
ta sali for di dje. 
Tur hende ta bon biní 
pa presensiá e eksposishon 
te djasabra djasabra 3 di 
febrüari. 

Programanan di Bonaire.tv 
TELBO kanal 70 
Flamingo TV kanal 23 


12.00 Herensia: 
Benita Arcadia i Amando Donato Janga 
13.00 Aki Boneiru: 
Richard Lopes 
14.00 Herensia: 
Cresencio Johannes (Johans) Wanga 
15.30 Puerto Latino: 
Luis Zárraga 


16.00 Herensia: 
Juan Broulio (Boi) de Palm 
17.00 Aki Boneiru: 
Maskarada Surpise 60+ 
18.00 Herensia: 
Herbert Filomeno Domacassé 
19.00 BAPA: 
Ellen Herrera 


20.00 Herensia: 
Udo & Berni Lusse 
21.00 Aki Saba: 
Percy Ten Holt 
22.00 Herensia: 
Juliana Robertina Wanga-Angela 
23.00 BAPA: 
Edgar Janga 


Djadumingu 28 Yanüari 2024 


Tur mèrdia 12’or ta kuminsá un programashon nobo di 
4 ora. E programashon aki ta ripití pa 24:00. 


NO TIN LÍMITE NA ORASHON 
“Pesei, laga nos aserká e trono di grasia ku 
konfiansa, pa nos risibí miserikòrdia i haña 
grasia pa yuda den tempu di nesesidat.” 
Hebreonan 4:16 
Dios a krea hende i for di den Génesis, Dios 
tabata interesá pa kombersá direktamente 
ku Adam i Eva. Asina nos ta sigui mira 
den Su Palabra ku semper Señor a buska 
kontakto ku hende. Versíkulonan manera: 
Sklama na Mi, Buska Mi, Bolbe serka Mi, 
Bini serka Mi; tur ta deskribí invitashon di 
Dios pa kombersá i tin komunion ku hende. 
Ta posibel pa nos papia ku Dios awendia? 
Den un mundu asina aselerá i digitalisá? 
Si, ta posibel! Ketu bai Dios ta interesá den 
komunion ku nos. Dikon? 
฀ 
Pasobra E ta stima nos. 
฀ 
E sa tur kos i E por tur kos. 
฀ 
E tin kontesta pa kada orashon. 
Piká ta stroba nos di tin komunion ku Dios. 
Bo no a ripará ku un persona ku ta práktika 
piká konsientemente no ke sa nada di 
Dios? E ke saka Dios for di su bida, ma su 
desishon di saka Dios for di su bida no ta 
kambia nada na Dios. Dios ta keda Dios 
Santu, Amoroso, Hustu i Todopoderoso. 
Isaias 59:2 ta bisa: “Ma boso inikidatnan a 
kousa separashon entre boso i boso Dios; 
i boso pikánan a hasi ku Su kara a keda 
skondí pa boso, asina ku E no ta tende.” 
Hesus a kita e barera ku ta stroba nos di 
yega libremente serka Señor den orashon. 
El a tuma e kastigu ku nos meresé, muri na 
nos lugá i resusitá asina pordoná nos di tur 
nos pikánan. 
Awor bo por kombersá libremente ku Dios. 
No tin límite na orashon. 


Miralda Paula-Frans 
Produkshon PGM 


12.00 Herensia: 
Juan Broulio (Boi) de Palm 
13.00 Aki Boneiru: 
Maskarada Surpise 60+ 
14.00 Herensia: 
Herbert Filomeno Domacassé 
15.00 BAPA: 
Ellen Herrera 


16.00 Herensia: 
Udo & Berni Lusse 
17.00 Aki Saba: 
Percy Ten Holt 
18.00 Herensia: 
Juliana Robertina Wanga-Angela 
19.00 BAPA: 
Edgar Janga 


20.00 Aktualidat: 
Rignald Dortalina 
21.00 Aki Korsou: 
Yves Guillaume Cooper 
22.00 Herensia: 
Criselda Soliana-Rosa 
23.00 BAPA: 
Curvin George 

KRALENDIJK 
– 
Finalmente 
despues 
di 
Pronto apertura di The Bucket 


a warda, The Bucket lo 
habri su portanan pronto, 
tresiendo 
un 
konsepto 
úniko na Boneiru ku no ta 
haña na ningun otro lugá. 
Pensa riba komo un fushon 
di un restorant moderno di 
grel, un bar relahá i un lugá 
di baile. Prepará pa disfrutá 
di 
kuminda 
i 
bebida 
faborito, mayoria di nan 
sirbí na un manera úniko, 
kuminda kompletu riba grel 
te ku kòktel di e tamaño di 
un hèmber. 
I e mihó parti, The 
Bucket, 
anterior 
Julius 
Place, ta habrí te den ora lat 


di anochi, asta kushina, pa 
por bebe un bebida ora tur 
otro lugá a sera. 
No pèrdè e happy hour 
di 5’or di atardi pa 7’or di 
anochi. Disfrutá di bebida i 
kuminda miéntras ta mira e 


deporte faborito riba un di 
nos tres pantayanan grandi. 
Keda 
atento 
pa 
e 
inougurashon, ku ta den 
skina. Bishitá Instagram i 
Facebook, pa wak adelanto 
i aktualisashon. 


GC Multiservices B.V. 


ta buska 
1 Machine Operator 


-mester tin 5 aña di eksperensia. 
Pa mas informashon por tuma kontakto 
telefón 599 700-9204 


RoHeCo N.V. 


ta buska 
wegenbouw-arbeider 


Pa mas informashon por tuma kontakto ku # di 


telefón 796-3008 

Lina 
ku 
Piet, 
habitantenan di Rincon, 
ta un pareha masha sosial, 
pero hopi reservá den nan 
bida privá. Ora bo konosé 
nan, bo ta ripará kon dushi 
persona nan ta. Nan gusta 
un bon fiesta, keiru, biaha i 
disfrutá di nan bida. Komo 
sifuera ta dos hóben nan ta. 
A kosta mi hopi pa haña 
sa kon nan a yega na konosé 
otro. 
Piet su boka ta asina 
duru, pió ku piedr’i sababa, 


Boda di Esmeralda Lina ku Piet 


Pa: Gersmay Apostel 


pa konta di nan freiashi. 
Lina sí ta manera un 
karakentènchi, e no ta pèrdè 
pa gana; kla pa basha bou 
loke tin na su punt’i lenga. 
Huntu ku Janitzca, nan 
yu muhé mayó , i Jeremy, 
e grawatá di famia, nos a 
logra haña nan asina leu pa 
kompartí kon nan a logra 
nabegá sinkuentisinku aña 
den e boto matrimonial. 
Mai Tina, ruman di Lina, 
tabata bende lòt. Piet sa tin 
kustumber di pasa na kas di 


nan mayornan pa paga su 
lòt. 
Lina tabata esun ku 
mester a sali pa kobra Piet 
loke e mester paga. 
Asina, den skondí, tur 
dos a kuminsá haña bista 
riba otro i forma un amistat, 
te ku e amor i interes entre 
nan dos a forma i krese. 
Piet no kier a pèrdè e 
poyoyo aki pa nad’i mundu. 
Asina ta ku ora di bai kòrta 
maishi na kunuk’i Noni 
kasa di Dina, e mayornan 
di Lina, tambe ta bai djis pa 
tin un enkuentro entre nan 
dos. 
Segun ku Lina ta konta 
nos di nan historia di amor, 
diripente Piet su lenga a lòs 
manera kuèrdè. El a konta 
ku riba djadumingu Lina 
tambe sa bai pasa dia na kas 
di Chambina, mama di Piet. 
E 
pareha 
a 
sa 
di 
komprondé, stima i respetá 
otro, sali keiru den bario 
mes òf serka famianan. 
Kada un chèns ku nan 
haña pa ta huntu nan ta topa 
pa asina disfrutá di otro su 
kompania, pero semper bai 
ku rèspèt. 
Nan sa bai feria den 
kurá di skol; dushi tempu i 
rekuerdonan ku lo no bolbe. 
Lina sa bai kumpra pan 
den suit na kas di Tantan 
Cleta, pegá ku e kas di Piet. 
Anto asina Piet ta topa Lina 


na kaminda, pa nan dos 
kana bai nòrt. Piet ta hiba 
su dams te kas, pa niun 
kaiman na boka rui no pasa 
mes band’i su poyoyo. 
E namoramentu entre e 
pareha a dura mas òf menos 
un aña. 
Riba un bon dia Piet a 
tuma e kurashi i bai pidi 
man di Lina serka su tata. 
Papa papa soda. Ki nodi 
hende tin?! Yen di miedu, 
pero sigur di su mes, Piet 
a bai serka Noni. Pianan 
tabata tembla manera bara 
bèrdè. 
Noni no a pèrdè pa gana. 
E tabata kier un siguransa pa 
su yu muhé i a bisa Piet bon 
kla, “Si bo kier kasa ku mi 
yu, wak un bon kas pa bai 
biba aden promé”. Unda a 
sali? Un dak promé! Si no 
tin dak no tin kasamentu. 
Dina a keda ketu……. Piet 
a dal man na kabes, bira 
kòrá, preokupá, ta kon e ta 
bai has’i yega mas rápido 
posibel na un kas. 
Na e momentu ei Noni 
a mira e preokupashon di 
Piet. E mes a disidí di yuda 
su futuro suegro drecha un 
kas pa nan por a bai biba 
aden. 
Dia 29 desèmber na 
1968 fiesta a bai ròndu. Piet 
ku Lina a drenta e barku 
matrimonial. 
Un 
aña 
despues 
di 
kasamentu Piet a bai traha 
na Kòrsou. Lina ku a sinti 
su falta no a pèrdè pa gana; 
e tambe a bai despues di 
un par’i luna serka su pida 
kasá. Dos aña despues, na 
aña 1971, nan a regresá 
Boneiru. 
Na aprel 1972 Lina 
mester a bai Kòrsou ku 


urgensia pa duna lus na 
nan yu muhé. Ambulans 
mester a pasa buska Piet 
na Bonbocemi, e kompania 
di kontrukshon kaminda e 
tabata traha. 
Esta un bon servisio 
e tempu ei ku ambulans a 
pasa buska Piet te na bok’i 
trabou pa hiba aeropuerto. 
Bon kargá nan a regresá 
Boneiru ku Janitzca den 
nan brasa. 
Despues di dos aña na 
luna di desèmber 1974 
Peter, nan di dos yu a nase. 
Despues di dos aña na 
ougùstùs 1976 Jeremy, e 
grawatá trabahoso di famia, 
a nase. 
Ta parse komo sifuera 
Lina ku Piet tabatin un 
tèlram i plania yegada 
di kada un di nan yunan 
perfektamente. 
Lunanan kuater, ocho i 
diesdos. Kada 2 aña. 
Asina Dios a bendishoná 
e matrimonio ku tres yu. 
Huntu nan a forma un 
famia uní den bon i den 
malu. Nan sinku semper 
a sa di bati kabes. Peter a 
forma su bibá na Aruba, 
Janitzca i Jeremy ta na 
Boneiru. 
“Pa yega na un ‘Boda 
di Esmeralda’, sigur no ta 
niun tiki fásil”, Lina a bisa. 
Pero semper nan a sa di 
keda uní, konsultá ku otro i 
forma nan bida pa yega 55 
aña kasá. 
E historia aki nan a 
kompartí ku nos, pa por a 
pone riba papel asina laga 
atras pa e ñetunan, ku e 
kondishon pa Boi Antoin 
no 
bin 
entrevistá nan, 
pasobra……. ‘mal fama 
tambe ta fama’! 

Grupo 
Chantiwawa 
ta manera den un soño e 
último simannan aki. E 
último dos okashonnan ku 
mi a informá riba nos grupo 
di chèt tokante kaminata e 
reakshonnan tabata pober. 
Tin biá mi ta ripará ku ta 
warda pa ami tuma inisiativa 
pa 
bai 
kana. 
Lástima. 
Pasobra tin hopi otro hende 
ku sí ke kana. P’esei mi ta 
pensando pa forma un otro 
grupo, Chantiwawa II. 
Mientrastantu mi so sí 
ta sigui kana por lo ménos 
kuater bes pa siman atardi, 


KAMINATA NA KÒRSOU 


purbando pa varia e rutanan 
un tiki. Semper m’a hasié i 
lo sigui hasié te na ora ku 
mi no por mas. Lo mi bai te 
na final. Esnan ku ke kana 
den siman atardi ku mi djis 
komuniká na 786-6818. No 
ta kaminatanan hopi largu. 
Nos ta kombersá, mi ta 
traspasá na boso loke mi sa. 


Hòfi Mango 
Awe 
riba 
e 
dos 
páginanan aki mi ta skirbi 
di un kaminata ku m’a 
hasi den fin di aña pasá na 
Kòrsou huntu ku Sebel mi 


yu i su mama Carine. M’a 
pasa Pasku huntu ku Sebel, 
kedando na un hotèl rústiko 
den área di Pietermaai, 
BOHO Boutique Hotel. 
Hòfi Mango ta keda 
den área di Bándabou. Ta 
un proyekto di Jandino 
Asporaat, konosido artista 
yu di Kòrsou na Hulanda. 
Hòfi Mango ta un museo 
na aire liber. Si mi no ta 
kiboká, e tabata parti di e 
plantashi Santa Cruz, na 
unda den pasado tabata 
kultivá kaña pa suku. Un 
dje 
atrakshonnan 
mas 
importante den Hòfi Mango 
ta un edifisio den kua 
tabatin un molina di kaña 
den kuadro di e proseso pa 
produsí suku. Mas aleu por 
topa ku un destileria di ròm. 
Promé ku 1700 kaba por 
a topa ku algun plantashon 
di kaña na Kòrsou, manera 
na entre otro Santa Cruz. 
Komo ku e produkshon di 
kaña tabata muchu tiki pa 
traha suku, tabata usa kaña 
pa traha ròm pa merkado 
lokal. 


‘Diabel di plaka’ 
Pastor Schabel, un pastor 
katóliko, den un relato 
skirbí na 1707 a yama e 
ròm produsí lokalmente aki 
‘diabel di plaka’. Schabel 
a skirbi diferente relato 
di loke el a topa na tantu 
Kòrsou komo Boneiru. 
No ta konosí ki tempu a 
stòp di produsí ròm na loke 
awendia ta Hòfi Mango, 
unda tin ainda e edifisionan 


di tantu un molina di suku 
komo un destileria di ròm. 
Anke no tin restunan 
físiko di tur aktividat ku a 
tuma lugá na 1795 durante e 
rebelion di katibu, ta pensa 
ku Hòfi Mango a hunga un 
papel importante. 
E ta un sitio históriko 
importante pa e hendenan 
di 
Kòrsou, 
na 
unda 
posiblemente a traha e 
famoso ‘awa di huramentu’ 

2 


DAYS 
LEFT 


Gana e premio grandi: Kumpra na un Fun Partner i 
kolektá e karchinan di Fun Domino. Konektá 9 
'piedra' di Fun Domino adishonal, kual lo krea 
10 piedra riba e borchi di wega. 


Gana hopi premio èkstra: Raspa e parti paden di e 
karchi di Fun Domino i haña e kódigo pa Drei e 
Wil riba funmiles.net! 


Gana hopi premio èkstra: 


Gana e premio grandi: 


Raspra, drei, 
pega i gana! 


Kampaña ta bálido te 29 di yanüari, 2024 


durante e rebelion dirigí pa 
Tula. 


Trapi pa Shelu 
Durante e bishita na Hòfi 
Mango mi a tuma tempu 
pa studia flora, esta mata i 
palunan. Mi a topa di mes 
ku mata i palunan ku nos 
tin na Boneiru tambe, pero 
tin ku tabata deskonosí 
pa mi. Sebel a graba mi 


splikashonnan i pone riba 
mi kuenta di Instagram. 
Kisas e atrakshon di mas 
importante na Hòfi Mango 
ta e loke na ingles nan ta 
promové komo ‘Stairs to 
Heaven’, pues ‘Trapi pa 
Shelu’. 
Ta trata di un trapi ku 
nan a traha pa yega ariba di 
un seru di kua tin un bunita 
bista den e área aki. 

Korona i Mantel Rei Reina di Tumba 


KRALENDIJK- Durante un rueda di prensa djaweps 25 di yanüari a mustra pueblo 
e mantel i korona di Boneiru su Rei òf Reina di Tumba 2024. E potrètnan ta duna un 
impreshon. 
KRALENDIJK 
-- 
Arnold ‘Nolly’ Anthony, 
konosí 
pa 
Fittipaldi 
Pietersz i amigunan Buchi 
Bèmbè, a fayesé algun dia 
pasá. “Mi a kaba skol na 
1991 i a kuminsá traha den 
konstrukshon. Trahando pa 
Anton Sieverding, e tempu 
aya Busi Bona, mi a topa 
ku Cicil+, Buchi Bèmbè+, 
Humprey, Karel i algun 
otro persona ku tabata bai 
i bini. Di e manera aki 
mi a sera masha ku esnan 
menshoná. 
Nos tabata traha kas òf 
e promé kas ku Sieverding 
su kompania Busi Bona 
a konstruí den e área di 
Republiek 
parti 
pabou 
di kaminda. E tempu 
ei solamente nos tabata 
trahando e promé kas, ku 
tabata pa Nico de Haan+ i 
su esposa Else. E famia akí 
momentu e kas tabata kla, 
nan no a bai biba einan, 
pero a kumpra un kas na 
Kaya Berlin den Sabana. 
Bai bèk na e grupo di 
trabou, nos a traha algun 
aña ku e hendenan ku mi 
a bisa, tambe Richmar, 
konosí 
pa 
Kòrsou. 
Pokopoko mi amistat ku 
Nolly a krese i meskos 
e tempu aya nos amigu 
Blou+. E nòmber Buchi 
Bèmbè, te asina leu ku ami 
sa, Cicil tabata bisá mi pa 
yama Nolly asina. Mi no 
sa si su hendenan di bario 
Nort di Saliña tabata yam’é 
asina. E tabata bon kuedó 
di yuana i durante pouze 
mèrdia e ta bai mondi i 
bini ku algun yuana pa 
atardi bai kas kuné. 
Mi no sa mir’é hopi 
despues ku mi a stòp di 
traha den konstrukshon. 
Pero semper ku nos topa, e 
amistat keda mes bon, ku 
tempu nos a traha huntu. 
Rèspèt i apresio pa otro. 
Buchi Bèmbè semper 
tabata 
gusta 
dal 
su 
beternan. Mas o ménos 
2 siman pasá, mi a bai 
kumpra gasolin na ántes 
Pauw Station, momentu 
mi a kaba paga i regresá mi 


Buchi Bèmbè a bai sosegá 


Pa: Fittipaldi Pietersz 


outo, un hende a bisá mi: 
“Edson konta.” Mi a bira 
wak i pegá ku mi den un 
outo, Buchi Bèmbè tabata 
sintá, miéntras e shofùr 
tabata tènk e outo. El a bisá 
mi: “Tur kos ta bon. Tur ora 
mi mira Anne Marie, mi 
ta manda kumindamentu 
pa bo. E ta bisa bo si.” 
Mi a bis’é si i bèrdat na 
diferente momentu e ta 
topa mi mama i semper e ta 
bisá mi: “E hòmber di Nort 
di Saliña ku ta semper ta 
na Daisy a manda kumindá 
bo.” 
Algun dia pasá e notisia 
a yega serka mi. Forsa pa 
famia sigur e dianan akí ku 
e pèrdida di un ser kerí di 
famia. 
Awor Daisy Rosario 
a keda hopi kibrá ku e 
pèrdida di un bon amigu, 
ku semper tei na kas pa 
yuda ku hopi kos. “Un 
inmenso doló mi a keda 
kuné. Un pèrdida grandi 
pa mi esaki ta. Dios habri 
su portanan i tum’é den 
su Reino. Esei ta mi mas 
sinsero deseo pa mi amigu 
Nolly. Mi no sa kiko mas 
pa bisa. Mi a keda kibra 
despues di a tende e notisia 
tristu akí. Dios duná mi 
forsa pa mi pasa e dianan 
akí i ku mi amigu Nolly 
sosegá na pas.” 
Esaki ta algun palabra 
i ekspreshon di Daisy, 
kaminda 
Nolly 
tabata 
pasa gran parti di su dia. 
Semper e tabata huntu ku 
Daisy, yuda ku tur loke e 
tabata por ku amor. Awor 
e no tei mas. Un dia hopi 
difísil awe. Nolly, sosegá 
na pas den brasa di Señor. 

Awor si a kaba. Piroman 
no ta respetá ni outo di 
polis 


Awèl sí, kandela grrr a bira 
kos serio 


Isla misterioso (17) 
Outor Alfons Gabriel 
Tradusí i adaptá pa Udo Lüsse i Bòi Antoin 


Pa Alfons Gabriel Boneiru tabata un isla misterioso. Un isla ku a fasin’é durante e 
periodo ku el a traha komo dòkter riba e isla aki meimei di añanan binti di siglo pasá. 
Archivo di foto i dokumento di Alfons Gabriel ta wardá serka Fundashon Históriko 
Boneriano – FuHiKuBo. For di su archivo di foto i tambe un buki ku el a skirbi, titulá 
Tschogogo, nos ta publiká e seri aki riba djasabra. 


Nos pashèntnan 
Nos a neglishá un tiki 
e kantidat di pashènt 
ku ta bini diariamente 
mainta tempran den e 
kurá dilanti nos ofisina. 
Nan ta bisti nan mihó 
paña di djadumingu i 
hopi modesto i tímido 
ta drenta pa konta nan 
problemanan di salú. 
Diferente di nan ta trese 
profishon pa henter dia 
i ta kai sinta komo si- 
fuera nan intenshon ta 
pa permanesé aki pa 
un tempu largu. Nan ke 
ta sigur di un lugá i di 
haña un chèns pa mira 
e dòkter blanku. 
Ku pasenshi nan ta sin- 
ta warda. Nan ta konta 
nan relatonan tokante 
sufrimentu, kon ‘bientu 
malu’ a drenta nan kur- 
pa, kon e ta kore den 
nan kurpa i ki triki e ta 
hunga ku nan. 
Mayoria di nan a purba 
nan mes remedinan di 
kas. Entre otro nan a 
bebe awa di laman, nan 


a kome kalbas bèrdè i 
a traha diferente te di 
yerba. Sin éksito. 


Sin baña 
Ora ku un persona no 
ta sinti bon, e ta stòp 
inmediatamente 
di 
baña pa un tempu lar- 
gu. E hòmbernan den 
un situashon di enfer- 
medat asina no ta feita 
òf pela nan kabei. Pa 
e motibu ei hopi di e 
pashèntnan ta mustra 
hopi mal tené. 
E yuchinan tur ora ta 
karga aIgu di magia na 
nan kurpa. Rònt di nan 
garganta nan tin aIgu 
mará, normalmente un 
djente di nan mama 
òf tata. Esaki lo mes- 
ter sòru pa nan djen- 
tenan sali mas fásil, sin 
mashá problema. 
Rònt di nan ènkel nan 
tin un kadena di katuna 
- pa fortifiká nan pia. Na 
nan brasa robes nan ta 
karga un saku chikitu 
konteniendo tres pie- 


dra chikitu, un bonchi 
di kòfi, algun pipita di 
konofló i blou. Tur esaki 
ta suponé di tene influ- 
ensia malu leu for di e 
mucha. 
Semper tin un kantidat 
grandi di pashènt. Loke 
ta alarmante ta di mira 
asina tantu infekshon di 
pia . Ku basta frekuen- 
sia tin kasonan di tífus. 
Te asta mi a mira kaso- 
nan di lepra. 
Afortunadamente no tin 
kasonan di kentura hel. 
For di e pais besiña, 
Venezuela, fásilmente 
e enfermedat aki por 
keda introdusí i pIama, 
konsiderando ku e san- 
gura di kentura hel ta 
presente na Boneiru. 
Un epidemia di kentura 
hel na Boneiru por ta 
desastroso. 


Bruhá i konfuso 
Debi na isolashon di e 
isla di e mundu djafó, 
e prosesonan normal 
di desaroyo di salú ta 


hopi bruhá i konfuso. 
Normalmente mucha ta 
haña sierto enfermedat 
kontagioso i ta desa- 
royá despues di esaki 
inmunidat kontra e tipo 
di enfermedatnan aki. 
Nos sa ku mucha ta 
haña sarampi, pero ta 
straño di mira hòmber 
ku kabei blanku, pues 
di edat avansá, ku sín- 
tomanan di sarampi na 
nan kurpa. 
Ta tristu di mira kon 
hende ku ta bandoná 
e isla ta bira víktima di 
tuberkulósis despues di 


un periodo kòrtiku. 
Ta teribel pa mira un in- 
vashon di síntomanan 
ku tin di aber ku falta 
di vitamina den dieta. 
Komo dokter bo tin ku 
tuma akshon rápido, 
komo ku di otro manera 
e síntomanan aki ta a- 
fektá e kurpa pokopoko 
pero sigur. 
Hopi bes problema- 
nan ku sanger ta kousa 
hemoragia den sele- 
bre, loke ta pone e fin 
di bida di un hende 
yega mas lihé. 


Agnes, esposa di dr. Gabriel, tabata 
atende ku remedi. 

NILO 
Trankilo 


Medisina alternativo 
Nos 
hendenan 
di 
Antia ta kere hopi den 
medisina alternativo i 
tambe den bishita ser- 
ka kurandero pa kualke 
otro ayudo. Otronan, 
ora ku nan a ripará ku e 
bishita serka un dòkter 
komun i koriente no ta 
yuda nan mas, ta akudí 
serka un kurandero pa 
ayudo. 
Asina ta ku tabatin 
un temporada ku hopi 
di nos hende di Antia 
aki tabata bai Punto Fijo 
pa bishitá un kurandero 
pa nan salú òf pa haña 
solushon pa nan pro- 
blema. 
Hopi hende a haña 
solushon pa nan pro- 
blema i otro a rekobrá 
nan salú bèrdat, sea 
nos ta kere òf nò. Tin 
hende ku despues ku 
nan a bishitá e kuran- 
dero aki por a deshasi 
di preskripshonnan di 
remedi daniño, ku nan 
no por a kita di dje, sino 
tabata bolbe bira malu. 
Otronan tabata bai ser- 


ka e kurandero i a haña 
solushon pa nan pro- 
blema di bebementu i 
di adikshon etc. 
Na momentu ku Nilo- 
Trankilo tabata tende e 
kosnan ei, NiloTrankilo 
a bira poko kurioso òf 
kaweta i kier bai hasi 
ko'i kaweta pa wak 
ta kon e asuntu di e 
kurandero ei ta hinká 
den otro i ta funshona. 


Biahe pa Punto Fijo 
Na un dje okashon- 
nan ku tabatin un es- 
kurshon pa bai Punto 
Fijo den fin di añanan 
ochenta ei, NiloTrankilo 
di ku e tambe kier bai 
serka e famoso kurand- 
ero. No pa bai pa haña 
ningun tratamentu, sino 
mas bien pa bai hasi 
kos di kaweta. 
Asina ta ku Nilo- 
Trankilo a kumpra su 
pasashi i via e paìs di 
Aruba nos a bula pa 
Punto Fijo ku basta 
hende den un fin di si- 
man. I si mi no ta ki- 
boká, e dia di konsulta 


tabata un djaluna of 
djamars den oranan di 
tra'i mèrdia bai atardi. 
Estando na Punto 
Fijo nos a kore den un 
outo merikano Cadil- 
lac grandi asina (mira 
potrèt) pa kasi dos ora 
pa yega na e sitio di 
konsulta di e kurand- 
ero. Un kas bieu asina 
ku un afdak i un par di 
banki pa e hende òf 
pashèntnan sinta ariba. 
E área mes ta mes- 
kos manera bo ta den 
e anterior plantashi di 
Bolivia, seku asina i ku 
yen di kadushi. 


Imágen di santu 
Awèl, manera mi por 
a mira, e kurandero ta 
duna su konsulta den 
un parti pabou di un ka- 
sita bieu asina. Den e 
konsultorio mes e área 
ta poko skur ku yen 
di diferente imágen di 
santu i otro imagen riba 
un altá. Ademas yen di 
bela sendé. E espasio 
ta hopi makabro i ta 
pone bo kurpa kue rel. 
E kurandero ta usa 
vários di e imágennan 
riba e altá ei pa yuda su 
pashèntnan i, manera 
a splikami, e ta hasi op- 
erashon ku su dedenan 
pa medio di e santunan 
ei. Tin ora e ta usa blet 
pa kòrta kuné. 
Dos e imágennan ku 
mi ta kòrda di a mira 
riba e altá tabata di Dr. 
José Gregorio Hernán- 
dez i El Negro Felipe 
(mira e potrèt). Pero ta 
un ehérsito di hopi san- 
tu òf imágen misterioso 
tabatin riba e altá ku Ni- 
loTrankilo no konosé. 
Manera mi por a 


komprondé 
despues, 
e kurandero ta hasi su 
operashon via e forsa 
di El Negro Felipe i 
no via José Gregorio, 
ya ku José Gregorio 
ta muchu fuerte pa e 
kurandero. 


Konsulta 
Kon e asuntu di e 
konsulta ta funshona? 
Awèl e pashèntnan ku 
ta sintá riba e bankinan 
ta drenta òf akudí un pa 
un serka e kurandero. 
Ora ku bo drenta 
serka e kurandero bo ta 
hañ’é sintá riba un ban- 
ki òf stul, I e pashènt ta 
yega kai sinta dilanti di 
e kurandero i ta pone 
su mannan riba e dos 
rudianan di e kuran- 
dero. Asina mi ta kere 
ò asumí ku e kuran- 
dero ta komuniká ku 
e pashènt pa medio di 
energia i pa e por yuda 
e pashènt. Supuesta- 
mente! 
Momentu ku e kon- 
sulta kaba, e pashènt 


ta buta un pago di su 
gustu den un skalchi ku 
tin eiden. Pues e kuran- 
dero no ta tuma e pago 
den su man. Pakiko mi 
no sa. Pues e kurande- 
ro no ta kobrabo nada. 
Ta abo ta dun’é loke bo 
kier. Di mes bo ta buta 
bo pago den e skalchi, 
pa evitá ku e kurandero 
manda ningun dje san- 
tunan bo tras. Awèl si! 
Anto mihó pues bo 
wak pa e loke bo pone 
den e skalchi ta reimu 
tambe. 
Tin di e pashènt- 
nan tabata sali ku nan 
preskripshon pa bai 
kumpra remedi na bo- 
tika tambe. 


Baño promé 
Awor tin hende ku 
ora ku nan drenta e 
konsultorio ku si e 
kurandero sinti kaba 
ku tin kos ku no ta bon 
riba dje, kurandero ta 
sakábo afó di su área 
di 
konsulta 
mesora. 
Tende bo ta tende e 


Awe NiloTrankilo ta bai spanta abo lesadó un poko. No, no, trankilo; ta wega mi ta 
hasi ku bo. NiloTrankilo ta bai kontabo un kos prèt den kua el a yega di pasa den fin 
di añanan ochenta, ora el a bai hasi ko’i kaweta serka un kurandero aja na Punto 
Fijo Venezuela. NiloTrankilo sa pasa den kos tambe lo bo bisa despues di lesa loke mi 
ta bai skirbi aki. 


Ko'i kaweta na kurandero 


Dr. José Gregorio Hernandez. 


E ofisina di konsulta di e kurandero. 

bisa: "Tu para afuera, 
vaya al lado a tomar un 
baño primero, para qui- 
tarse de ese pesadia." 
Anto na e otro ban- 
da di e lugá di konsulta 
tabatin un otro espa- 
sio kaminda e pashènt 
ta bai tuma e ‘baño. E 
‘baño’ pa kita e peso 
for di riba e skouder.. 
Asina ta ku pashènt- 
nan tabata drenta i sali 
un tras di otro. Nilo- 
Trankilo tambe tabata 
poné riba lista pa bai 
komo último paden. 
Den esei un bon 
konosí di NiloTrankilo, 
ku yama fiktisio Buchi 
Pluma, ku tabatin pro- 
blema di bebementu, 
mester a bai paden 
den e konsultorio serka 
e kurandero. Buchi Plu- 
ma no a kaba drenta 
serka e kurandero, ku 
esaki a sak’é port’afo 
bèk mesora. 
NiloTrankilo a puntra 
Buchi Pluma ta kiko a 
pasa e ku el a sali lihé 
asina? E di ku e kuran- 
dero a bis’é ku e mes- 
ter bai tuma un ‘baño’ 
promé pa kita e peso 
òf ‘kos malu’ for di riba 
dje. Despues e por bini 
bèk pa e konsulta. 
Buchi Pluma a dren- 
ta e espasio di ‘baña’. 
Segun Buchi Pluma ta 
kontámi ku ora ku el a 


drenta e mester a kita 
su kamisa i keda lom- 
ba sunu i para ku su 
brasanan di strèk na 
kada banda. I esun ku 
ta dun’é e baño ta’tin 
manera un basora di 
kabana i tabata batié 
rònt su kurpa kuné. 
NiloTrankilo 
pará 
pafó tabata tende e 
zonidonan bèrdat di 
vladap-vladap-vladap 
etc. 
Mi no a bai skucha 
na e porta, pero ta pará 
pegá pafó ei i di lèn 
na e outo ku nos a bai 
kune. 
Despues di un ratu, 
manera 5 mint asina, 
e porta a habri i Buchi 
Pluma a sali na kareda 
bin pafó. Ami a spanta i 
kore pasa e otro banda 
di e outo. 
Awor Buchi Pluma 
ta puntra NiloTrankilo: 
"Wak pa mi ku mi pi- 
anan ta mishi na tera, 
paso mi ta sinti manera 
mi ta zuef." 
NiloTrankilo no a hari 
niun iki so (bo mes ta 
kere e kos ei?), pero a 
wak pa Buchi Pluma", 
pero yen miedu. Ni- 
loTrankilo di ku Buchi 
Pluma, ku tur su dos 
pianan ta toka suela, 
pwes ku e no ta zuef. 
NiloTrankilo ta kere 
ku e peso lo a baha 


for di e skouder di Bu- 
chi Pluma ku e ‘baño’ 
ku el a kaba di haña i 
ta p’esei e lo ta sinti ku 
e tabata zuef. Korda ku 
mi ta kere, pasobra mi 
no ta eksperto riba e 
tereno ei. 
Despues di e ‘baño’ 
ei, Buchi Pluma a bolbe 
bai paden di konsulta 
serka e kurandero. 
Ei el a haña su kon- 
sulta i tratamentu i un 
‘kontra’ pa e kana kuné 
den su pòtmòni. 
Aparentemente 
e 
trato i kontra a yuda 
bon pa hopi aña, paso- 
bra Buchi Pluma a stòp 
di bebe. Te dia ku Buchi 
Pluma a pèrdè e kontra 
ora esaki a kai na awa 
durante 
piskamentu. 
Despues di esei Buchi 
Pluma a bolbe kuminsá 
dal su drenknan atrobe. 


Último pashènt 
Awor pa bini bèk na 
e konsulta, despues ku 
Buchi Pluma a sali e 
konsulta a toka turno 
pa NiloTrankilo komo 
último pashènt drenta 
serka 
e 
kurandero. 
Awèl sí, awó ta bai tin 
kos. Pasobra a yega 
ora pa NiloTrankilo mes 
bai hasi e kos di kaweta 
ku el a bai pa hasi ser- 
ka e kurandero. 


NiloTrankilo a tuma 
e kurashi i bai den e 
espasio di konsulta. 
Mi a mira rònt mesora 
pa wak kiko tur mi por 
mira òf opservá, ya ku 
mester kòrda ku ta kos 
di kaweta NiloTrankilo 
a bai pa hasi. I despu- 
es di ei lo no tin chèns 
mas pa wak nada. 
NiloTrankilo a mira 
e kurandero sintá den 
skuridat riba su banki òf 
stul. E Kurandero a in- 
diká NiloTrankilo pa kai 
sinta su dilanti i pone 
mi plant’i mannan riba 
su rudianan i a puntra 
NiloTrankilo den un bos 
pisá asina: "Que es el 
propósito de su visita?" 
NiloTrankilo un poko 
temblá mester a bis’é 
algu i a pensa ta kiko pa 
mi ta bai gañ’é awor?! 
NiloTrankilo 
den 
un spañó tur kibrá a 
bis’é: "Yo venía para 
chequear un dolor que 
tengo por allí", esta ku 
mi a bini pa chèk un 
doló ku mi tin. Anto Ni- 
loTrankilo a purba keda 
serio asina. 
E kurandero di: "Asì, 
un dolor por allí?? Mira 
tu no tienes ningun do- 
lor por allí, tu venìa aqui 
para hacer cosas de 
curiosidades. Tu, Nilo- 
Trankilo, esta muy bien 


E outo Cadilac ku a hiba nos e ofisina di konsulta di e klurandero. 


de salud y no sientes 
nada nada, sal de aqui 
immediatamente. Y si 
tu quieres puedes dejar 
algo para los Santos." 
NiloTrankilo a bula 
lanta bèrdat, hinka man 
den saku i buta poko 
biete den skalchi p’e 
santunan, pa esakinan 
no tuma kualke repre- 
saya kontra NiloTranki- 
lo i a kore Sali mesora. 
Naturalmente e ora ei 
si, estando pafó di e 
konsultorio, mi a hari 
den chikí. 
Despues di ei nos a 
subi e outo Cadillac i a 
bai para na un bar ku 
ta’tin den serkania ei. 
Ken ta kana yega 
despues di un ratu? Ta 
e kurandero i su asis- 
tente i ta puntra nos ku 
nos kier dal un betu di 
ròm kuné? 
Nilo Trankilo sí a ne- 
nga redondamente: “Mi 
di ‘kaka’, den e shòt di 
ròm ei e ta bai drecha 
mi kuenta pa mi.” 
Despues di e dia 
ei, manera mi a kom- 
prendó, hopi hende a 
sigui bai e kurandero 
na Punto Fijo ei. 
NiloTrankilo sí a mira 
loke e ta kier a mira, 
esta hasi kos di kawe- 
ta, i no a bai ni Punto 
Fijo nunka mas. 


El Negro Felipe 

ARUBA 
STATIA/SABA/ST. MAARTEN 


THE BOTTOM -- E 
siman akí, e hefe di Kuerpo 
Polisial Karibe Hulandes, 
KPCN, Alwyn Braaf, a 
bishita Saba huntu ku e 
hefe 
di 
investigashon, 
Steven Senior. Djamars 23 
di yanüari, Braaf a reuní 
ku Konseho Insular riba 
invitashon di Gezaghebber 
di e isla, Jonathan Johnson. 
Braaf 
a 
tende 
e 
p r e o k u p a s h o n n a n 
i 
preguntanan 
di 
e 
miembronan di Konseho 
Insular, despues di un 
insidente riba aña nobo 


Tokante insidente aña nobo anochi 
Hefe KPCN a papia ku Konseho Insular 


anochi na e haf di Saba den 
kua un ofisial di KPCN a 
saka su arma di kandela di 
servisio. 
Un 
investigashon 
penal a kuminsá tokante 
e kondukta di e ofisial di 
polis riba anochi di aña 
nobo. E investigashon akí 
ta hasí independientemente 
pa 
e 
departamento 
nashonal di investigashon, 
Rijksrecherche i mester 
klarifiká e echo eksakto di 
e insidente di e anochi ei. 
Entretantu e ofisial di polis 
en kuestion a keda suspendé 


pa mando di KPCN i no ta 
biba mas na Saba. 


Konfiansa 
E hefe di Polis a ekspresá 
ku e ta komprometí pa 
restorá konfiansa den e 
kuerpo polisial entre e 
hendenan di Saba. “Nos 
ta spera ku akshonnan 
di un ofisial di polis no 
ta daña konfiansa den e 
forsa polisial en general. 
Tur empleado di KPCN 
ta komprometí pa sirbi e 
residentenan di Saba den 
un 
manera 
kualitativo, 


honorabel i profeshonal.” 
El a ekspresá ku ofisialnan 
di polis lo hasi un esfuerso 
mas 
grandi 
pa 
invertí 
den 
nan 
relashon 
ku 
komunidat di Saba den 
nan trabou diario. Den 
kontesta di preguntanan 
di 
e 
miembronan 
di 
Konseho Insular, Braaf a 
splika ku uso di arma di 
kandela pa un ofisial di 
polis ta limitá na sierto 
sirkunstansianan, 
manera 
durante 
un 
detenshon 
pa un delito grave, òf pa 
defensa propio ora no tin 
otro opshon. E uso di forsa 
pa un ofisial di polis tambe 
mester keda denunsiá na 
tur momento i semper ta 
revisá pa un superior. El 
a enfatisá ku polisnan ta 
entrená i evaluá den uso di 
forsa proporshonal durante 
entrenamentu, den teoria 
i praktiká. Ta bai usa e 
insidentenan 
resien 
pa 
siña i inkorporá den futuro 
kapasitashon. 


Prosedura di keho 
Un di e temanan mas 


amplio ku a keda diskutí, 
tabata konosementu di e 
prosedura di keho tokante 
kondukta polisial. Braaf a 
menshoná ku e ta yama keho 
bon biní pa siña, fortalesé 
i mehorá e kondukta i 
organisashon di e kuerpo 
polisial. “Nos lo organisá 
seshonnan 
informativo 
riba nos prosedura di keho 
na Saba e aña akí i nos lo 
invitá hende pa usa esaki. 
Aktualmente 
tambe 
ta 
establesiendo 
un 
komité 
independiente 
di 
keho 
kontra 
Polis. 
Braaf a menshoná ku sí 
e maneho di un keho di 
polis no ta keda konsiderá 
satisfaktorio, 
tambe 
tin 
e posibilidat di presentá 
un keho na Ombudsman. 
“Nos ta apresiá ku e hefe 
di Kuerpo Polisial, Alwyn 
Braaf, a reuní ku nos 
Konseho Insular pa inisiá 
un kombersashon franko i 
habrí riba nos komunidat 
na Saba i nos nesesidatnan 
polisial,” Gezaghebber di 
e isla, Jonathan Johnson, a 
deklará. 


PHILIPSBURG – E 
polítiko di Sint Maarten, 
Frans 
Richardson, 
a 
keda kondená atrobe den 
Korte di Apelashon pa 
korupshon. E èks lider 
di partido polítiko USP, 
a risibí tambe un kastigu 
mas haltu i tambe a 
ekstendé su prohibishon 
di ta elegibel. 
E 
sentensia 
ta 
pa 
korupshon, 
soborno 
i konflikto di interes 
relashoná 
ku 
e 
konstrukshon 
di 
e 
instalashonnan di Bureau 
Telecommunicatie en Post 
i e kontrakt di mantenshon 
korespondiente. 
Richardson, kende a 


Den Korte di Apelashon 
Frans Richardson ta haña kastigu mas pisá pa froude 


risibí 12 luna di prizòn 
den Korte di Promé 
Instansia, 
ta 
mira 
e 
sentensia akí oumentá na 
ocho luna den apelashon. 
Anteriormente el a keda 
sentensiá na binti luna di 
prizòn den un kaso separá 
di korupshon relashoná 
ku froude na e haf di Sint- 
Maarten. Richardson su 
prohibishon elektoral a 
keda ekstendé pa sinku 
aña, loke ta nifiká un 
ekstenshon di tres aña 
imponé 
den 
promé 
instansia. E ekstenshon 
akí 
ta 
den 
liña 
ku 
sentensia den e promé 
kaso di korupshon, den 
kua el a keda sentensiá 


na tres aña den promé 
instansia i sinku aña den 
apelashon. 
Ademas, 
Richardson 
mester paga un kantidat 
di kasi 193 mil florin 
na e fondo di krímen. 
E kantidat aki ta keda 
konsiderá 
komo 
un 
kompensashon 
pa 
e 
ganashi 
mal 
gastá 
durante su mandato komo 
Parlamentario. 
E tribunal ta enfatisá 
ku Richardson a aseptá 
soborno pa kasi seis aña 
komo Parlamentario, loke 
a kousa daño serio na e 
reputashon di prestigio di 
Parlamento, 
puramente 
pa benefisio personal. 

ARUBA 
ARUBA 


O R A N J E S T A D 
-- 
Polis, 
ambulance 
y tambe un unidad di 
brandweer a sali direccion 
Bloemond, pa un auto cu 
a bolter. E motibo cu tur 
e unidadnan a sali tawata 
cu a papia cu chauffeur di 
un di vehiculonan den e 
accidente a keda pega den 
auto, despues cu e la bolter. 
Na yegada, habitantenan 
mes a logra habri e parti 
patras di e Mitsubishi rh y 
asina e chauffeur a sali di 
su mes. Por a mira cu e la 


Un persona herida despues cu auto a bolter 


ricibi rasca na su brasa, pero 
voor de rest e tawata bon. 
Na yegada di unidadnan, no 
tawata mucho cos cu mester 
a wordo haci, e chauffeur 
herida mes lo a cana bay 
den ambulance. 
N’e sitio nos a papia 
brevemente 
cu 
e 
otro 
chauffeur 
di 
un 
Kia 
Optima y el a bisa nos cu e 
Mitsubishi tawata biniendo 
cu velocidad halto y asina 
mes cu e la trata na evita 
e impacto e auto a dal e 
parti links dilanti y despues 


bolter. 
E chauffeur di e Kia a 
sinti su nek tambe cu e la 
yega di opera y por a mira 
e marca di e operacion. 


Mester bisa cu e caminda 
aki di Bloemond pa Sero 
Lopez no mester core duro, 
ta un caminda hopi smal, 
pues tene cuenta. 


E caminda a keda cera 
basta rato pa polis di trafico 
haci su trabou y tambe 
despues takelwagen bolter 
e Mitsubishi y bay cune. 


ORANJESTAD 
-- 
Diaranson 
ultimo, 
sr 
Andy Lee tabata den 
audiencia cu Su Alteza 
Real 
Rey 
Willem- 
Alexander caminda el 
a ser huramenta como 
miembro 
di 
Conseho 


Andy Lee a huramenta como miembro di 
Conseho di Estado di Reino 


di Estado di Reino den 
representacion di Aruba. 
Despues di e ceremonia 
aki, sr Lee a wordo invita 
pa e atende un reunion 
di Conseho di Estado 
di Reino caminda el a 
ser yama bon bini como 


miembro di e conseho. 
Andy Lee a studia 
ciencia 
politica 
na 
Universidad 
di 
Amsterdam como tambe 
na Erasmus Universiteit 
na Rotterdam y for di 
1995 te cu 2005, el a 


ocupa 
e 
posicion 
di 
Director 
di 
Centraal 
Bureau voor di Statistiek 
Aruba, esta CBS. 
Tambe Lee a fungi 
como 
Presidente 
di 
Parlamento di Aruba y 
for di 2011 te cu 2020, 
e tabata Consehero Pa 
Minister di Asuntonan 
General di pais Aruba y 
tambe a ocupa e posicion 
di hefe di e departamento 


di investigacion di Banco 
Central di Aruba, pues un 
trayectorio 
sumamente 
interesante. 
Andy Lee di e forma 
aki ta reemplasante di 
e miembro di Conseho 
di Reino pa Aruba, esta 
Mildred 
Schwengle, 
kende 
dia 
prome 
di 
November 2023, a ocupa 
e puesto aki pa un periodo 
di seis aña. 


18 
Djasabra 27 Yanüari 2024 


ARUBA 
KÒRSOU 


W I L L E M S T A D 
– E plaka di kantina 
pa e prizoneronan ta 
oumentá ku 250 florin, 
pa 750 florin. Esaki ta 
loke 
Minister 
Shalten 
Hato a anunsiá djárason, 
indikando ku Konseho 
di Minister a aseptá e 
proposishon. Awor famia, 
òf konosí, por depositá 
mas sèn pa e prizonero. 
E 
prizoneronan 
ta 


Plaka di kantina oumentá 


risibí 750 florin di kantina, 
kaminda nan por kumpra e 
artíkulonan ku nan mester 
den prizòn. Su famia 
mester depositá e kantidat 
di plaka akí. 
Minister Hato a motivá 
su desishon pa e oumento 
di preis di e produktonan 
i otro gastunan ku ta 
hasi pa plaka di kantina, 
hustifikando un oumento 
na 750 florin. 


WILLEMSTAD 
-- 
Brakkeput Nort, situá na 
banda ost di Kòrsou, den 
serkania di Spaanse Water, 


‘Realisá e kas di bo soño’ 
Inisio benta di tereno na Brakkeput Nort 


Caracasbaai i Jan Thiel, ta 
ofresé un oportunidat úniko 
pa realisá e kas di bo soño. 
E área ta inkluí 160 parsela 


amplio den un ambiente 
natural bunita ku altura variá 
i un bista impreshonante. 
Ku 
hopi 
fasilidat 
den 


serkania manera tienda, 
supermerkado, 
restorant 
i aktividatnan di deporte 
akuátiko, Brakkeput Nort 
ta primintí di ta un lokalidat 
ideal pa bo kas nobo. 
Na 
2021, 
Algemeen 
Pensioenfonds van Curaçao 
(APC) a desaroyá e tereno 
akí i awor e parselanan ta 
kla pa bende. Pa hopi hende 
esaki ta e chèns pa atkerí nan 
propio paraiso. Deskubrí 
e bunitesa di e área via e 
video riba e wèpsait www. 
brakkeputnoord.cw. 
Di 
awor 
pa 
dilanti 
interesadonan ku registrá 
nan 
mes 
na 
www. 
brakkeputnoord.cw 
pa 
por 
mantené 
nan 
mes 
informá 
durante 
henter 
e periodo di benta. Tur 
hende ku a registrá, ta risibí 
notifikashon 
via 
email 
tokante e desaroyonan di 
Brakkeput Nort i e inisio 
di benta di e parselanan. 
Informashon 
tokante 
e 
kondishonnan general, e 
normanan di konstrukshon, 
preguntanan komun i un 
splikashon di e proseso di 
oferta, ta disponibel riba e 
wèbsait.No ta posibel pa 
reservá un parsela adelantá. 
Ta ofresé tur parsela na 
mes momento i por entregá 
ofertanan solamente digital 
via di e wèpsait. 
Kumpradónan no mester 
ta habitante di Kòrsou, pero 
na momento di registrá 
nan mester identifiká nan 


mes ku un ID bálido. Kada 
kumpradó 
por 
kumpra 
máksimo un parsela. 
E proseso di oferta 
será ta kuminsá dia 31 
di yanüari 2024 i tur 
partisipante registrá ta risibí 
informashon tokante di e 
proseso di oferta será. For 
di e fecha akí, ta haña tur 
informashon nesesario riba 
e wèpsait pa bo prepará bo 
mes pa kumpra un parsela, 
inkluyendo e number di 
parsela, grandura i preis 
mínimo pa kada meter 
kuadrá 
di 
tur 
parsela 
disponibel. Kada parsela 
tin un área di mas o ménos 
750 meter kuadrá. 
E periodo di oferta ta 
dura 3 siman i por entregá 
ofertanan te dia 21 di 
febrüari. No ta trata di ken a 
hasi un oferta promé, sino di 
ken ta pone e oferta di mas 
altu pa un parsela spesífiko. 
Kada kumpradó por hasi 
oferta máksimo un biá riba 
dos parsela diferente. 
Ta registrá tur oferta 
digitalmente 
durante 
e 
proseso di oferta será, pero 
nan ta keda sekreto te na 
final di e rònt di oferta. 
Por registrá pa oferta riba 
e wèpsait. E suma di oferta 
ta keda sekreto durante e 
periodo di oferta i no ta 
visibel pa terser. Despues 
di e periodo di oferta, e 
notario ta habri tur oferta i 
anunsiá ken a pone e oferta 
mas altu. 


WILLEMSTAD 
-- 
E hotèlnan na Kòrsou a 
registrá e luna pasa un 
okupashon 
promedio 
di kasi 70 porshento i 
un oumento di diesseis 
porshento den e entrada 
pa kamber disponibel. E 
porsentahe aíi ta un tiki mas 
haltu ku aña pasá. Ademas, 
Kòrsou a risibí mas ku 63 
mil bishitante na desèmber, 
ku a keda mas ku un dia. 
Esei ta 41 porshento mas ku 
na desèmber 2022, segun 
CHATA, e organisashon di 
defensa di e sektor hotelero. 
Jim 
Hepple, 
direktor 
interino di CHATA, ta 
bisa ku miéntras ku tin un 
gran kantidat di turista, 55 
porshento di nan ta keda 
den alohamentu alternativo, 
manera hür den korto plaso 
den 
kasnan 
partikular, 
apartamento i ku famia, 
òf amigun. Esaki ta un 
oumento di 44 porshento na 
desèmber 2022. 
Hepple ta indiká tambe 
e konekshon aéreo nobo for 
di Amsterdam, ku a kondusí 
na un oumento di 29 
porshento den bishitantenan 
Hulandes. Ta notabel ku 
kasi 93 porshento di e 


Kresementu fuerte di turismo 


bishitantenan 
adishonal 
akí, ta skohe akomodashon 
alternativo. 
Kompará 
ku 
e 
bishitantenan 
Hulandes, 
mas ku sesenta porshento 
di turista Merikano a keda 
den hotèl. Sinembargo, e 
kantidat di Merikano ku ta 
skohe un lugá alternativo, a 
mas ku dòbel ku aña pasá. 
E hotèlnan ta reportá un 
tarifa diario promedio di 
252 dòler na desèmber, un 
17 porshento mas ku aña 
pasá. E entrada di kamber 
disponibel, a subi ku 16 
porshento na 176 dòler. 
Durante e aña kalendario 
2023, hotèlnan na Kòrsou 
a yega na un okupashon 
promedio di 72 porshento, 
kompará 
ku 
setenta 
porshento na 2022. E preis 
promedio di e kamber, a 


subi ku ocho porshento i e 
rendimentu promedio ku 
kasi 12 porshento. 
E kantidat di bishitante 
ku a keda na Kòrsou pa mas 
ku un dia na 2023, tabata 
kasi 583.000, 93.000 mas 
ku na 2022. Di e kantidat 
akí, 44 porshento a keda 
na kasnan alternativo, un 
oumento chikitu kompará 
ku aña pasá. 
Ounke e kantidat di 
bishitante 
Hulandes 
ta 
baha ku diesdos porshento, 
e kantidat di hende ku ta 
keda 
den 
alokashonnan 
alternativo, 
a 
baha 
solamente ku dos porshento. 
Ta mira un kresementu 
di 
51 
porshento 
entre 
bishitantenan 
Merikano, 
pero 
e 
kresementu 
di 
estadia den hotèlnan ta un 
tiki atras. 

ARUBA 
DEPORTE 


K R A L E N D I J K - - 
Kampionato biliart bola-8 
a sigui djaweps último ku 
dos partido di kua un di e 
partidonan tabata entre e 
ekiponan La Tropicana di 
Rincon i Ricochet di Playa. 
Tabata La Tropicana di 
Rincon ku a bai ku e viktoria 
di 5-1 riba Ricochet. 
Tabata un partido ku La 
Tropicana a pika dilanti 2-0 


KRALENDIJK--E tim 
di biliart di Mastertouch 
di Sabana, djaweps último 
den 
kontinuashon 
di 
kampionato biliart bola- 
8 di nos isla, a gana di 
Los Cazadorez ku skor 
di 5-1 den kontinuashon 
di kampionato, esaki den 
sala di biliart di Kompleho 
Deportivo Jorge Nicolaas 
na Kaya Amsterdam. 


K R A L E N D I J K - - 
Informashonnan ku nos tin, 
loke nos a risibí di BoVoBo 
ku ta e bònt di vòlibòl di 
nos isla, ku kampionato 
vòlibòl 2024 di nos isla ta 
ranka sali 16 i 17 di febrüari 
2024. 
Informashon ta mustra 
ku dia 16 di febrüari vòlibòl 
di beach lo ranka sali i dia 


KRALENDIJK--Atl. 
Flamingo di Nikiboko ta 
na kabes di kampionato 
di futbòl invikto despues 
di 6 partido hungá den e 
kampionato. 
Atl. Flamingo 6 wega 
hungá, 5 ganá 1 empatá 0 
pèrdí, +35 gol, 16 punto. 
Vitesse 6 hungá, 5 ganá 
1 empatá 0 pèrdí, +27 gol, 
16 punto. 
Estrellas 6 wega hungá, 
5 ganá 1 pèrdí, +6 gol, 15 
punto. 
Real Rincon 6 wega 
hungá, 4 ganá 2 empatá 0 
pèrdí, +26 gol 14 punto. 


KRALENDIJK -- DJ 
Tiësto e ta presentá den 
e siguiente Super Bowl, 
e final di temporada di 
futbòl Merikano di NFL i e 
evento deportivo Merikano 
mas grandi di aña. E lo 
proveé e músika durante e 
momentonan di deskanso 
di e wega. 
Tijs Verwest, manera e 
DJ yama realmente, ta bira 
e promé Hulandes ku ta 
risibí e honor. Tambe e ta e 
promé DJ ku ta permití pa 
toka durante e kompetensia. 
Tiësto ta bisa den un 


Durante Super Bowl 
DJ Tiësto promé Hulandes pa aktua 


kontesta, ku e ta sinti su 
mes honrá ku nan a puntr’é. 
“Danki na NFL pa permití 
mi ta aya. Mi no por warda 
pa selebrá ku boso tur den e 
gran weganan.” 
NFL tambe ta kontentu 
ku Verwest ta yegando. 
“Komo un di DJ di mas 
influensia, 
Tiësto 
ta 
e 
artista perfekto pa duna nos 
fanátikonan, 
hungadónan 
i fanátikonan di tur parti 
di mundu un eksperensia 
inolvidabel.” 
Na mundu henter, mas o 
ménos 115 mion Merikano 


i 50 mion for di Merka, ta 
mira e evento. Durante e 
gran show di deskanso di 
e aña akí, lo aktua kantante 
di R&B Usher i kantante di 
country Reba McEntire. E 
artistanan ku a presentá na 
e parti di tempu, ta Inkluí 
Michael Jackson, U2,The 
Rolling Stones, Jennifer 
lopez, Eminem i Snoop 
dogg. 
Super Bowl ta 11 di 
febrüari na Las Vegas. 
No 
ta 
kla 
ainda 
kua 
ekipo lo kompetí ku otro. 
Esei lo keda disidí den e 


Mastertouch 5-1 riba Los Cazadorez 


Pa loke ta e partido, 
tabata 
Mastertouch 
ku 
a pika dilanti 3-0 den e 
partido, pa despues Los 
Cazadorez gana unu pa 
kòrta bentaha na 1-3. 
Esaki tabata tur kos 
tambe pa Los Gazadorez, 
ya ku despues di esaki 
Mastertouch a gana 2 mas 
pa bai ku e viktoria di 5-1 
riba Los Cazadorez. 


Sètnan di e partido. 
Los 
Cazadorez 
– 
Mastertouch 1-5. 
D. Millan – J. Chatlein 
0-2. W. Baldovino – D. 
Anthony 0-2. 
E. Baez – Mx Abdul 0-2. 
G. Cueva – J. Albertus 
2-0 ku un 7bola. 
D. Everts – N Coffie 1-2. 
L. Ruiz – G. Saridjan 


La Tropicana a gana Ricochet 5-1 


pa despues Rcochet gana 
unu pa kòrta bentaha na 
1-2. 
Despues di esaki La 
Tropicana a gana tres siguí 
pa bai ku e viktoria di 5-1 
riba Ricochet. 


Sètnan di e partido. 
Ricochet – La Tropicana 
1-5. 
R. Pourier – E. Albertus 


0-2. 
R. Sint Jago – S. Ghafoer 
0-2. 
C. Soliano – H. Figaroa 
2-0. 
L. 
Beaumont 
– 
H. 
Obispo 0-2. 
S. Winklaar – L. Pauletta 
2-1 ku un 7bola. 
H. Amelia – I. Martis 
0-2. 


Vòlibòl ta kuminsá 16 i 17 febrüari 


17 di febrüari vòlibòl di 
sala ta ranka sali. 
Informashonnan ku nos 
tin ta mustra tambe ku tur 
kos ta práktikamente kla 
pa e kampionatonan ranka 
sali. Kampionato di beach 
lo tuma lugá den Stadion 
i kampionato di sala na 
Kompleho 
Deportivo 
Jorge Nicolaas na Kaya 


Amsterdam. 
Fin di e luna aki nos 
lo tin mas informashon 
kuantu tim lo ta den kada 
un di e kampionatonan, sala 
i beach. Nos ta pendiente di 
BoVoBo pa esaki i asina ku 
nos risibí esakinan despues 
ku sera inskripshon, nos lo 
amplia ku mas informashon 
tokante esakinan. 


semifinalnan di e fin di 
siman akí. Despues, Kansas 
City Chiefs i Baltimore 


Ravens ta hunga kontra 
otro, meskos ku Detroit 
Lions i San Francisco 49. 


Atlétiko Flamingo invikto 
na kabes 
Vespo 5 hungؘá, 4 ganá 1 
pèrdí, +15 gol, 12 punto. 
Independiente 4 wega 
hungá 1 ganá 3 pèrdí, 3 
punto. 
Young Boys 4 wega 
hungá, 1 ganá 3 pèrdí, 3 
punto. 
Uruguay 4 wega hungá, 
0 ganá, 1 empatá 3 pèrdí, 1 
punto. 
ATC 5 wega hungá, 0 
ganá 1 empatá 4 pèrdí, 1 
punto. 
Arriba Perú 5 wega 
hungá 5 pèrdí 0 punto. 
Juventus 5 wega hungá 
0 ganá 5 pèrdí, 0 punto. 

BONEIRU - Ántes i awor 
Teksto I Fotografia: Bòi Antoin 


Hòspital bieu di di Boneiru 


E fotonan aki ta e edifisio aktual di SKAL i 
por mira tambe kon e tabata den añanan binti 
di siglo pasá. E tabata hòspital di Boneiru, 
trahá for di den tempu di sklabitut. Den doku- 
mentonan bieu e ta menshoná tambe komo 
‘slavenlazaret’. Despues di tempu hòspital a 
muda pa kas di Richard Muskus yamá ‘Villa 
Jane’. E edifisio tabatin vários funshon despu- 
es. Entre otro komo ofisina di Ontvanger i otro 
instansianan gubernamental. 


